ബെയ്റൂത്തിലെ സ്ഫോടനങ്ങൾ 2020
 2020 ഓഗസ്റ്റ് 4 ന് ലെബനന്റെ തലസ്ഥാനമായ ബെയ്‌റൂത്ത് നഗരത്തിൽ ഒന്നിലധികം സ്‌ഫോടനങ്ങൾ നടന്നു. ബെയ്‌റൂത്ത് തുറമുഖത്ത് ഉണ്ടായ സ്‌ഫോടനത്തിൽ 207 പേർ മരിക്കുകയും, 6,500 ത്തിലധികം പേർക്ക് പരിക്കേൽക്കുകയും, കൂടാതെ നിരവധി പേരെ കാണാതാവുകയും ചെയ്തു. കഴിഞ്ഞ ആറ് വർഷമായി സർക്കാർ കണ്ടുകെട്ടുകയും തുറമുഖത്ത് സൂക്ഷിക്കുകയും ചെയ്ത ഏകദേശം 2,750 ടൺ വരുന്ന അമോണിയം നൈട്രേറ്റുമായി ബന്ധപ്പെട്ടാണ് സ്ഫോടനമെന്ന് ലെബനൻ ജനറൽ സെക്യൂരിറ്റി ഡയറക്ടർ ജനറൽ അറിയിച്ചു. സ്ഫോടനം നൂറുകണക്കിന് ടൺ ടിഎൻ‌ടിയ്ക്ക് തുല്യമായ ഫലങ്ങൾ ഉളവാക്കിയതായി കരുതപ്പെടുന്നു. ഇരുന്നൂറ് കിലോമീറ്റർ അകലെ സൈപ്രസിൽ വരെ ഇതിൻ്റെ പ്രതിധ്വനി ഉണ്ടായി.   